17/08/2022 | Administración LocalMunicipal
Santiago de Compostela
Secretaría Xeral
Bases para a selección de 1 encargado/a- titor e 15 peóns/peoas de obra para o programa “Iniciativa urbana sostible de patrimonio natural e emprego”, cofinanciado polo Fondo Europeo de Desenvolvemento Rexional da Unión Europea.

O Alcalde do Concello de Santiago de Compostela, en substitución da concelleira delegada de Economía e Facenda, Persoal, Contratación e Modernización da Administración Local (decreto nº 2022/9230), ditou a resolución nº 2022/9299, do 12/08/2022, pola que se aproban as bases do procedemento selectivo que se transcriben a continuación: Seleccionar e realizar a contratación laboral temporal de 1 encargado/a-titor/a e 15 peóns/peoas de obra para a creación dunha brigada de obras no marco da operación Iniciativa Urbana Sostible de Patrimonio Natural e Emprego. Unha das prazas de peón/peoa resérvase para persoas con discapacidade cun grao igual ou superior ao 33%. Se esta praza reservada para unha persoa con discapacidade quedara deserta acumularase ás de acceso xeral. Trátase dun plan de intervención sociolaboral para a transición ó emprego de persoas en situación ou risco de exclusión social. A contratación terá unha duración de 8 meses. As persoas aspirantes deberán reunir os requisitos xerais e específicos que se sinalan a continuación na data de finalización do prazo de presentación de instancias. A) Requisitos xerais: 1. Ter a nacionalidade española ou a doutros estados membros da Unións Europea. Así mesmo, poderán participar no proceso selectivo as persoas estranxeiras que reúnan a condición de cónxuxes de españois/las ou de nacionais doutros estados membros da Unión Europea, sempre que non estean separados/as de dereito, e os seus descendentes e os do seu cónxuxe menores de 21 anos ou maiores que vivan ás súas expensas. As mesmas regras aplicaranse, se é o caso, ás persoas incluídas no ámbito de aplicación dos tratados internacionais celebrados pola Comunidade Europea e ratificados por España, nos que sexa de aplicación a libre circulación de traballadores/as. Tamén poderán participar no proceso selectivo as persoas estranxeiras, non comunitarias, con permiso de traballo en vigor e en regra, temporal ou permanente, que autorice a traballar, á data incluída no período de convocatoria, e mantendo esta situación até o momento da contratación.2. Ter cumpridos 16 anos e capacidade legal para ser contratado/a de conformidade coa lexislación vixente. Non poderá ser contratado/a quen supere a idade legal de xubilación establecida con carácter xeral, tal e como se recolle no punto 3 do artigo 67 do Real decreto lexislativo 5/2015, do 30 de outubro TREBEP.3. Non ter sido separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro Estado, non atoparse inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público.4. Posuír capacidade funcional para o desempeño das tarefas habituais do posto de traballo solicitado. Será obrigatorio que as persoas candidatas comuniquen expresamente as limitacións que poidan condicionar o desenvolvemento habitual das tarefas propias do posto de traballo ao que se presenta, non padecendo enfermidade ou defecto físico que impida o normal desempeño das funcións que corresponden ao posto convocado de encargado/a ou de peón/peoa, estando en condicións de incorporarse a este na data de inicio do contrato.5. Estar desempregado/a inscrito/a como demandante de emprego nalgunha das oficinas do Servizo Público de Emprego de Galicia en Santiago de Compostela.6. Estar empadroado/a no Concello de Santiago de Compostela.7. Pertencer a colectivos desfavorecidos e/ou en risco de exclusión social, particularmente: - Mulleres - Persoas desempregadas de longa duración. - Persoas menores de 35 anos non atendidas polo Programa operativo de emprego xuvenil - Persoas maiores de 45 anos - Persoas con diversidade funcional - Inmigrantes - Minorías étnicas ou comunidades marxinadas - Outros colectivos desfavorecidos como: persoas que viven en fogares compostos dun único adulto con fillos/as ao seu cargo; persoas sen fogar ou afectadas pola exclusión en materia de vivenda, vítimas de violencia de xénero; vítimas de discriminación por orixe racial ou étnica, orientación sexual e identidade de xénero; solicitantes de asilo; persoas con problemas de adicción; persoas reclusas e exreclusas; perceptoras de rendas mínimas ou salarios sociais; persoas con fracaso ou abandono social. - Outras persoas en situación de vulnerabilidade acreditada por un informe dos Servizos Sociais. As persoas interesadas en participar deberán estar inscritas no Servizo Público de Emprego de Galicia, estar empadroadas no Concello de Santiago e ACREDITAR DOCUMENTALMENTE A PERTENZA A ALGÚN DOS COLECTIVOS SINALADOS. O persoal encargado de elaborar a listaxe de admitidos/as poderá requirir toda a documentación aclaratoria que estime oportuna en calquera momento do procedemento. B) Requisitos específicos: a. Encargado/a-Titor. É a persoa que desenvolve a función de adestramento e control do equipo de traballo ao seu cargo co fin de facilitar a execución das obras e promover a mellora das competencias profesionais dos membros da brigada, organizando as tarefas e/ou obras de forma axeitada, coa máxima atención á prevención de riscos laborais. Debe cumprir cos seguintes requisitos: - Ter como mínimo 5 anos de experiencia como encargado de obras e mestre de taller ou docente de F. O. - Ter o permiso de conducir B, para válido para o Estado español, co compromiso de renovación se este caducase durante a vixencia do seu contrato. - Ter un curso básico de prevención de riscos laborais. b. Peóns/peoas. Son as persoas, que coa capacidade e os coñecementos precisos, executan directamente os traballos ou obras que se lle asignen baixo a supervisión do encargado e do persoal técnico correspondente. Deben cumprir cos seguintes requisitos: - Ter como mínimo 3 meses de experiencia profesional no posto ou formación regrada ou ocupacional relacionada co posto cunha duración mínima de 300 horas. Unha das prazas de peón/peoa resérvase para persoas con discapacidade cun grao igual ou superior ao 33%. Se esta praza reservada para unha persoa con discapacidade quedara deserta acumularase ás de acceso xeral. O anuncio de convocatoria farase público no Boletín Oficial da Provincia da Coruña. Os sucesivos anuncios en relación con este proceso publicaranse na web e no taboleiro de anuncios do Concello de Santiago. As persoas que desexen tomar parte neste proceso deberán facelo constar no anexo a estas bases denominado “solicitude de participación na selección da brigada de obras da Iniciativa Urbana Sostible de Patrimonio Natural e Emprego”, especificando o posto para o que se presenta a candidatura. Esta instancia/anexo estará dispoñible no Rexistro Xeral do Concello e na web municipal. As instancias dirixiranse ao Excmo. Sr. Alcalde do Concello de Santiago, e nelas farase constar expresa e detalladamente ademais dos datos persoais da persoa solicitante que se reúnen os requisitos esixidos na base 2, así como o resto de datos que se recollen no dito anexo. Prazo de presentación: o prazo de presentación de instancias será de dez días naturais, contados a partir do día seguinte á publicación desta convocatoria no Boletín Oficial da Provincia da Coruña. Lugar de presentación: a presentación de instancias realizarase no Rexistro Xeral do Concello ou na forma establecida no artigo 16 da Lei 39/2015, do 1 de outubro, do procedemento administrativo común das administracións públicas. Documentación que hai que presentar xunto coa instancia. As instancias terán que vir acompañadas dos seguintes documentos: A) Copia do DNI ou NIE B) Copia da tarxeta de demandante de emprego C) Documentos acreditativos da pertenza a algún dos colectivos enumerados na base 2. A) 7. D) Documentos acreditativos do cumprimento dos requisitos específicos do posto ao que se aspira, que se recollen na base 3. B). E) Copia de toda aquela documentación que lle poida ser puntuada no proceso. F) No seu caso, copia do cartón ou certificado do grao de discapadidade expedido pola consellaría competente na materia. En calquera momento do proceso se lles poderá requirir a presentación de documentación para o seu cotexo. O sistema de selección incluirá unha primeira fase cunha proba práctica relacionada coas tarefas ou funcións do posto de traballo ofertado e unha segunda fase cun concurso de méritos. Cada fase terá unha puntuación máxima de 20 puntos. En caso de empate final realizarase un sorteo tanto para as persoas seleccionadas como para a elaboración da listaxe de substitucións. Posto: encargado/a-titor/a Contido da proba: proba práctica profesional relacionada coa experiencia, práctica e coñecementos profesionais do posto, de acordo co establecido na convocatoria. Puntuación da proba: esta proba calificarase de 0 a 20 puntos, sendo necesario para superala alcanzar un mínimo de 10 puntos. A comisión de selección queda facultada, para elevar ou diminuír a puntuación mínima esixida, de conformidade co número de aspirantes resultante. Posto: peón/peoa Contido da proba: proba práctica profesional relacionada coa experiencia, práctica e coñecementos profesionais do posto, de acordo co establecido na convocatoria. A proba poderá incluír traballos de poda e/ou lousado. Puntuación da proba: esta proba calificarase de 0 a 10 puntos, sendo necesario para superala alcanzar un mínimo de 5 puntos. A comisión de selección queda facultada, para elevar ou diminuír a puntuación mínima esixida, de conformidade co número de aspirantes resultante. Posto: encargado/a-titor/a A baremación atenderá a dous criterios: 1) Experiencia profesional previa (puntuación máxima de 15 puntos), contados a partir dos 3 anos de experiencia mínima requirida: 1.1. Experiencia docente cursos Formación Ocupacional, Obradoiros de Emprego ou equivalente (puntuación máxima de 5 puntos). Servizos realizados na mesma categoría, nivel ou posto, nunha Administración Pública ou nunha empresa privada: 0,10 puntos por cada mes completo ou fracción igual ou superior a 15 días. (Para acreditar estes traballos, as persoas interesadas deberán presentar: vida laboral e certificación da Administración Pública correspondente, onde conste o tempo traballado ou copias de contratos). 1.2. Experiencia en postos de encargado de obras (puntuación máxima de 10 puntos). Servizos realizados na mesma categoría, nivel ou posto, nunha Administración Pública ou nunha empresa privada: 0,10 puntos por cada mes completo ou fracción igual ou superior a 15 días. (Para acreditar estes traballos, as persoas interesadas deberán presentar a vida laboral, certificación da Administración Pública onde conste o tempo traballado, así como o contrato de traballo subscrito). 2) Formación na materia (puntuación máxima de 5 puntos): - Cursos recibidos ou impartidos con contidos relacionados co perfil e as actividades a desenvolver na praza convocada. Para ser puntuados os cursos terán que ser da Administración ou homologados e estar debidamente acreditados. Valoraranse conforme o seguinte baremo: · De 15 a 30 horas de duración: 0,10 puntos · De 31 a 80 horas de duración: 0,20 puntos · De 81 a 150 horas de duración: 0,40 puntos · Máis de 151 horas de duración: 0,60 puntos Posto: peón/peoa A baremación atenderá a dous criterios: 1) Experiencia profesional previa (puntuación máxima de 15 puntos): - Servizos realizados na mesma categoría, nivel ou posto similar, nunha Administración Pública ou nunha empresa privada: 0,10 puntos por cada mes completo ou fracción igual ou superior a 15 días. Para acreditar estes traballos, as persoas interesadas deberán presentar a vida laboral, certificación da Administración Pública correspondente, o e copias dos contratos de traballo subscrito onde conste o tempo traballado no oficio.2) Formación na materia (puntuación máxima de 5 puntos): - Cursos recibidos con contidos relacionados co perfil e as actividades a desenvolver na praza convocada. Para ser puntuados os cursos terán que ser da Administración ou homologados e estar debidamente acreditados. Valoraranse conforme o seguinte baremo: · De 15 a 30 horas de duración: 0,10 puntos · De 31 a 80 horas de duración: 0,20 puntos · De 81 a 150 horas de duración: 0,40 puntos · Máis de 151 horas de duración: 0,60 puntos Aprobación das bases da “Iniciativa Urbana Sostible de Patrimonio Natural e Emprego” pola Concelleira delegada de Economía e Facenda, Persoal, Contratación e Modernización da Admonistración, en base as competencias sinaladas na Lei 7/1985, de 2 de abril, reguladora das bases do réxime local; os decretos de Alcaldía de 17 e 21 de xuño de 2019 polos que se nomean as Concellarías delegadas e o acordo da Xunta de Goberno local de 24 de xuño de 2019 de delegación de competencias. Publicación na web municipal, no Taboleiro de Anuncios e remisión ao BOP da provincia de Coruña. A) Presentación de instancias no prazo e forma que se indica na base 4. B) Comprobación da documentación: ao longo da semana seguinte á finalización do prazo, comprobarase a documentación requirida e o cumprimento de requisitos básicos. As persoas que non cumpran co perfil e requisitos mínimos definidos nestas bases serán rexeitadas, e xa non accederán á primeira fase de proba práctica. C) Publicación dunha listaxe provisional de persoas admitidas e excluídas. Abrirase un prazo de 3 días naturais para a emenda ou reclamación, tras o que se publicará a listaxe definitiva de persoas admitidas e excluídas. Nesta listaxe definitiva as persoas admitidas serán convocadas para a primeira fase de probas prácticas. D) Realización das probas prácticas e publicación dunha listaxe provisional de persoas que acadaron a puntuación mínima requirida para poder acceder á fase de concurso. Abrirase un prazo de 3 días naturais para a emenda ou reclamación, tras o que se publicará a listaxe definitiva de persoas que superaron esta fase. E) Fase de concurso e baremación dos méritos de conformidade co establecido na base 7. Unha vez realizado este baremo, publicarase no web municipal en no Taboleiro de Anuncios do Concello de Santiago. Abrirase un prazo de 3 días naturais, para posibles alegacións. Transcorrido o dito prazo, publicarase a listaxe definitiva de baremación das prazas convocadas. F) No caso de ser necesario, en caso de empate nas puntuacións globais, establecerase unha data para o sorteo de conformidade coa base 5. G) Publicación da listaxe definitiva das persoas seleccionadas para o posto de docente-encargado/a e os 16 postos de peón/peoa. Tamén se establecerá unha listaxe ordenada de reservas. Finalizado o proceso de selección ditarase unha resolución pola que se aproba a listaxe definitiva de persoas seleccionadas e de reservas. A Comisión de Selección estará formada por cinco membros con voz e voto, actuando un deles como presidente e outro como secretario/a. A Comisión de Selección queda facultada para resolver as dúbidas e tomar os acordos necesarios para levar o proceso a bo fin. A composición da Comisión de Selección publicarase xunto coa lista provisional de persoas admitidas e excluídas. Xunto coa Comisión poderán nomearse asesores/as con voz e sen voto. O proceso de selección realizarase coa colaboración do departamento de Emprego, responsable da execución da acción. As 16 persoas beneficiarias (1 docente-encargado/a e 15 peóns/peoas) estarán contratadas polo Concello de Santiago, no marco do Programa Iniciativa Urbana Sostible de Patrimonio Natural e Emprego, cofinanciado polo Fondo Europeo de Desenvolvemento Rexional da Unión Europea, a través dun contrato de duración determinada para a execución de proxectos ou programas de carácter temporal cuxa financiación proveña de Fondos da Unión Europea. Esta modalidade de contratación é a recollida na Disposición Adicional Quinta do Real Decreto-Ley 32/2021, do 28 de decembro, referida á contratación en el marco del Plan de Recuperación, Transformación y Resiliencia y Fondos de la Unión Europea. Estas persoas beneficiarias tamén están obrigadas a asistir ás xornadas de capacitación, orientación e inserción laboral que o Concello de Santiago poida establecer dentro da súa xornada laboral. As persoas seleccionadas ao abeiro deste programa temporal deben cesar en canto finalice do dito programa “Iniciativa Urbana Sostible de Patrimonio Natural e Emprego”. Deberá figurar no obxecto do contrato a denominación e duración deste programa de emprego “Iniciativa Urbana Sostible de Patrimonio Natural e Emprego” no marco da Estratexia de Desenvolvemento Urbano Sostible e Integrado de Santiago de Compostela, cofinanciada nun 80% polo Fondo Europeo de Desenvolvemento Rexional - FEDER para a realización de obras e/ou servizos de interese municipal. A retribución que percibirán as persoas beneficiarias atenderá ao que dispón o convenio colectivo para o persoal do concello, e a duración do contrato será de 8 meses. Establécese un período de proba para as persoas contratadas de 15 días de duración. Contra este acto que pon fin á vía administrativa, de conformidade co previsto nos artigos 25 e 46 da Lei 29/1998, do 13 de xullo, reguladora da xurisdición contencioso-administrativa, poderse interpoñer recurso contencioso- administrativo, ante o Xulgado desta orde de Santiago de Compostela, no prazo de dous meses, contados dende o día seguinte ao da publicación. Igualmente, poderá interpoñerse, nos termos dos artigos 123 e 124 da Lei 39/2015, do 1 de outubro, do procedemento administrativo común das administracións públicas, recurso potestativo de reposición ante o mesmo órgano que ditou o acto no prazo dun mes, contado dende o día seguinte á publicación deste acordo. Contra a resolución expresa do recurso de reposición, poderá interpoñerse o recurso contencioso-administrativo no dito prazo de dous meses. Todo isto sen prexuízo de que se poida interpoñer calquera outro recurso que se estime conveniente. Esta actuación financiaranse con cargo ás aplicacións orzamentarias 030 24101 1310100, 030 24101 XXXXXXXXX 030 24101 1600000 (código de proxecto 2021 3 EDUSI 3) por un importe global de 233.740,74 €, dos cales 106.502,75 € corresponden á anualidade 2022 e a cantidade restante de 127.237,99 € á anualidade 2023 (que estará condicionando a contratación á dispoñibilidade orzamentaria nese exercicio). MANIFESTO: Que cumpro os requisitos xerais e específicos especificados na base 4 desta convocatoria. SOLICITO: Ser admitido/a para participar no proceso selectivo da “Iniciativa Urbana Sostible de Patrimonio Natural e Emprego” Santiago de Compostela, de de 2022 Asdo.: EXCMO. ALCALDE DO CONCELLO DE SANTIAGO DE COMPOSTELA En virtude do disposto no Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos é polo que se derroga a Directiva 95/46/CE (Regulamento xeral de protección de datos) e na Lei orgánica 3/2018, do 5 de decembro, de protección de datos persoais e garantía dos dereitos dixitais, informámolo/a de que os datos persoais que proporcione serán tratados polo Concello de Santiago de Compostela, coa única finalidade de levar a cabo as actuacións administrativas que, de ser o caso, se deriven da súa solicitude ou para realizar comunicacións do seu interese para os efectos informativos. Para exercitar os seus dereitos de acceso, rectificación, supresión, limitación do tratamento, portabilidade, oposición e a non ser obxecto de decisións automatizadas, nos termos establecidos na normativa de referencia, deberá comunicarllo por escrito a este Concello. A) Copia do DNI ou NIE B) Copia da tarxeta de demandante de emprego C) Copia dos documentos acreditativos da pertenza a un ou varios dos colectivos enumerados na base 2. A) 7. D) Copia dos documentos acreditativos do cumprimento dos requisitos específicos do posto ao que se aspira, que se recollen na base 3. B). E) Copia de toda aquela documentación que lle poida ser puntuada no proceso por pertenza a colectivos, por experiencia ou formación relacionada co posto ao que aspira. F) No seu caso, copia do cartón ou certificado do grao de discapacidade expedido pola consellaría competente na materia.” Santiago de Compostela, 12 de agosto de 2022 O alcalde (segundo decretos de Alcaldía n.º 2022/9229 e n.º 2022/9230 de 8 de agosto de 2022) Gumersindo Guinarte Cabada